DE ANIMAL. HIST. II. 11. 69 
Hoc enim differunt summa genera ab aliis anima¬ 
libus , sanguine aut concreta esse aut carere. Sunt 
autem eiusmodi tum homo , tum eae quadrupedes, 
quae animal et quae ouum pariunt: item auis et 
piscis et cetus, et siquid aliud nomine caret, pro- 
pterea quod nomine non complectatur, sed simplex 
species in indiuiduis ipsis, yt serpens et crocodilus. 
Quadrupedes omnes quaeque animal et quae oua 2 
pariunt, item anes, denique quodcunque aeris re¬ 
ceptione respirat et exspirat, gulam arteriamque 
( asperam ) atque etiam pulmonem habent. Quin 
etiam tum gulae tum arteriae similem dispositio¬ 
nem: quanquam horum membrorum species inter 
se sint differentes. Pulmonem autem neque similem, 
neque simili situ. Quae sanguinea natura concreta 3 
sunt, cor habent omnia et septum transuersum, 
quae praecordia appellant: verum in minutis ani¬ 
mantibus propter tenuitatem atque paruitatem id 
obscurius est. Sed in corde proprium est cuidam 
boum speciei, (neque enim omnes boues id habent) 
os gerere. Atque in equorum quoque corde os est. 
Non omnia animalia pulmonem habent: non enim 4 
piscis nec aliorum quicquam animalium, quae 
branchias habent. Omnibus quoque iecur inest, 
quibus et sanguis. At lien maiori tantum parti 
sanguineorum: eorum autem, quae non animal 
